**NOTĂ INFORMATIVĂ**

**la proiectul hotărîrii Guvernului privind înființarea în municipiul Ungheni a operei comemorative de război în memoria ostașilor căzuți în războiul din Afganistan (1979-1989)**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul hotărîrii Guvernului privind înființarea în municipiul Ungheni a operei comemorative de război în memoria ostașilor căzuți în războiul din Afganistan (1979-1989), a fost elaborat și se promovează de Ministerul Apărării în temeiul deciziei Consiliului municipal Ungheni nr. 5/4 din 17.07.2020. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul hotărîrii este elaborat în temeiul art.9 alin.(1) din Legea nr.161/2017 privind regimul mormintelor și operelor comemorative de război și în baza deciziei pe acest subiect a Consiliului municipal Ungheni nr. 5/4 din 17.07.2020 „Cu privire la edificarea unui monument în memoria ostașilor căzuți în Războiul din Afganistan, operă comemorativă de război, monument de for public”.Scopul proiectului menționat constă în asigurarea cadrului legal pentru înființarea în orașul Cahul a operei comemorative de război în memoria ostașilor căzuți în războiul din Afganistan.Scopul proiectului menționat constă în asigurarea cadrului legal pentru înființarea în municipiul Ungheni a operei comemorative de război în memoria ostașilor căzuți în războiul din Afganistan. Memoria concetățenilor care au decedat sau au avut de suferit din cauza războiului din Afganistan (1979-1989) este comemorată anual de către locuitorii raionului/municipiului Ungheni. |
| 1. **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul nu contravine legislației Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul propune, în temeiul deciziei Consiliului municipal Ungheni nr. 5/4 din 17.07.2020, înființarea în municipiul Ungheni, în scuarul de la intersecția străzilor Națională – Romană, în preajma L.T. „Mihai Eminescu”, a operei comemorative de război în memoria ostașilor căzuți în războiul din Afganistan (1979-1989).Proiectul operei comemorative de război ce se propune a fi înființată va fi avizat de Ministerul Educației, Culturii și Cercetării. |
| **5. Fundamentarea economico-financiară** |
| Cheltuielile pentru lucrările de proiectare, executare, edificare a operei comemorative de război și amenajare a terenului aferent vor fi acoperite din contul mijloacelor financiare ale bugetului Consiliului Raional Ungheni, bugetul Primăriei municipiului Ungheni, precum și din donații, sponsorizări și alte surse neinterzise de cadrul normativ. |
| **6. Modul de încorporare a actului în cadrul normativ în vigoare** |
| Proiectul hotărîrii Guvernului se încadrează în cadrul normativ în vigoare, iar aprobarea acestuia nu va genera ca consecință necesitatea amendării altor acte normative. |
| **7. Avizarea și consultarea publică a proiectului** |
| Proiectul hotărîrii Guvernului este plasat pentru consultare publică pe pagina oficială a Ministerului Apărării [www.army.md](http://www.army.md) (compartimentul „Transparența decizională”, directoriul „Modul de participare”) și pe [www.particip.gov.md](http://www.particip.gov.md).Concomitent, acesta se propune a fi avizat cu autoritățile interesate, iar obiecțiile și propunerile formulate au fost luate în considerație la definitivarea proiectului. |

Ministru Alexandru PÎNZARI